OpenLLM-France/wikimedia huggingface dataset:
# Eudem (general)

Eudem (en llatí Eudemus, en grec antic Εὔδημος) fou un general d'Alexandre el Gran a qui el rei va nomenar comandant de les tropes que va deixar a l'Índia, segons Flavi Arrià.
A la mort d'Alexandre es va apoderar dels territoris del rei hindú Poros d'Hidaspes, rei de Paurava i a traïció el va matar. Amb això es va convertir en un governant territorial poderós (sàtrapa) i el 317 aC va enviar una força de 3500 homes i 125 elefants de guerra en suport d'Èumenes de Càrdia i contra Antígon el borni, que va ser molt efectiva a la primera batalla de Gabiene, no per la seva devoció cap a ell, sinó per por de perdre els diners que li havia deixat, diu Plutarc.
Però després es va unir a la conspiració d'Antígenes i Tèutam contra Èumenes, si bé finalment va ser induït a revelar els plans dels conspiradors. Després de la rendició d'Èumenes, Antígon el borni, al que sempre havia estat enfrontat, en va ordenar la seva execució.

## Referències

* 1 2 1.Eudemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 76
* ↑ Plutarc. Vides paral·leles: Èumenes XVI,3
# Les Magnòlies

Les Magnòlies és una obra eclèctica d'Arbúcies (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'una casa de planta quadrangular, dues plantes i teulada a quatre vessants. Es troba a l'esquerra de la carretera que travessa el poble que va de Sant Hilari a Viladrau, dins el que antigament era el Parc Mongé. Ha estat reformada fa pocs anys per convertir-la en restaurant, però manté les façanes i l'estructura externa. També conserva la porta principal de fusta, que és la original restaurada.
La façana principal destaca pel tipus de finestres, a la planta baixa hi ha tres obertures emmarcades per frontons motllurats, el central més pronunciat amb la inscripció en relleu de l'any 1871 a la part superior. I les finestres del primer pis són d'estil orientalitzant amb arcs fistonats i guardapols al damunt. Destaca la finestra central que és geminada amb una columneta al mig. Pel que fa a la façana lateral, segueix la mateixa tipologia de portes i finestres amb frontó, a diferència de la façana posterior on les finestres del primer pis són senzilles, hi ha també un balcó central. Tots els accessos a l'edifici són a través d'una petita escalinata.
A la part dreta de la casa, hi ha un cos adossat, de només una planta, amb balustrada i terrassa.
Cal destacar també la cornisa, amb mènsules de fusta que sustenenten el voladís de la coberta.

## Història

Aquesta casa havia estat llogada a diferents famílies com a segona residència i d'estiueig. Era propietat de la família Mongé qui encara és propietària de la finca on està ubicada. Es tracta del Parc Mongé, conegut també com els Jardins de Can Badés. Els actuals propietaris van comprar-la l'any 1995 per convertir-la en restaurant el qual va inaugurar-se el juliol del 1996.

## Referències

* 1 2 3 4 5 «Les Magnòlies». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Esports aquàtics

Els esports aquàtics són aquells que es practiquen a l'aigua. Podem classificar-los de la següent manera:

## Esports nàutics sense motor

* Rem
* Piragüisme
* Vela esportiva
* Windsurf
* Surf
* Bot dragó
* Justes nàutiques

## Esports nàutics de motor

* Motonàutica
* Esquí aquàtic
* Surfesquí
* Jet-ski
* Wakeskate
* Surf d'estel

## Esports en piscina

* Natació
* Waterpolo
* Salts
* Natació sincronitzada
* Hoquei subaquàtic
* Caiac polo

## Esports subaquàtics

* Esports d'apnea
* Submarinisme
* Espeleologia subaquàtica
* Snorkeling

## Esports en aigües braves

* Eslàlom
* Estil lliure
* Descens d'aigües braves
* Ràfting
* Barranquisme
* Hidrospeed

## Altres

* Triatló
* Pesca
* Aquagym
* Skimboard

## Enllaços externs

* Diccionari d'esports nàutics del TERMCAT
# Eucaristia

* Per a la forma musical vegeu missa (música)
Eucaristia (del grec εὐχαριστία, eucharistia, "acció de gràcies") o sagrament de l'altar es refereix, en essència, a la celebració del sagrament cristià de la commemoració de la santa cena de Jesucrist, o al pa i al vi d'aquest sagrament. Aquest terme és utilitzat principalment en les tradicions catòliques, ortodoxes, anglicanes i luteranes. La majoria de les tradicions protestants utilitzen el terme comunió o santa comunió per a referir-se al sagrament, i els carismàtics també utilitzen el terme santa cena.
En el catolicisme a més de l'eucaristia en la missa hi ha la litúrgia de la paraula en la qual es llegeixen dos o tres texts de la Bíblia, i normalment hi ha un discurs, del sacerdot, anomenat sermó o homilia.

## Teologia de l'eucaristia

Aquestes són 6 doctrines cristianes de l'eucaristia:
* Transsubstanciació: durant la consagració de la missa, la substància (la realitat fonamental) del pa i del vi és transformada literalment en el cos, la sang, l'ànima i la divinitat de Jesucrist mateix, però els "accidents" (aparença física) del pa i del vi no són transformats. Atès que els elements són Crist mateix, els creients adoren l'eucaristia. Aquesta és la doctrina del catolicisme.
* Consubstanciació: el cos i la sang de Jesucrist estan substancialment presents en conjunció amb les substàncies del pa i del vi.
* Silenci piadós: el pa i el vi es converteixen en el cos i la sang reals de Crist d'una manera incomprensible per als humans, i els mecanismes i detalls de la transformació no es poden explicar. Aquesta doctrina és acceptada en el luteranisme, per les esglésies ortodoxes, i per la Santa Església Catòlica
* Presència espiritual: el cos i la sang de Jesucrist es reben de manera espiritual per mitjà de la fe. Aquesta doctrina és acceptada per les esglésies reformades, principalment en el presbiterianisme.
* Suspensió: la participació del pa i del vi no és un sagrament perpetu sinó únic en el temps de Jesucrist, i no s'ha de considerar una cerimònia religiosa. Aquesta és la doctrina del quaquerisme i de l'Exèrcit de Salvació.
* Simbolisme: la santa Comunió és només una commemoració o celebració del sacrifici de Crist; els elements (el pa i el vi) tenen només un valor simbòlic que fan recordar l'obra de salvació per al creient. Aquesta és la doctrina de la majoria de les denominacions protestants.

## Vegeu també

* Evangeliari
* Hòstia
* Primera comunió

## Enllaços externs

* SanctaMissa.org - Multimèdia amb un tutorial sobre la Missa Tridentina Arxivat 2007-09-27 a Wayback Machine.
* Lectures de la missa
* Ordinari de la Missa Arxivat 2008-02-24 a Wayback Machine.
Viccionari
# Eucalyptus wandoo

Eucalyptus wandoo és una espècie d'arbre de mida mitjana de la família de les Mirtàcies, àmpliament distribuït al sud-oest d'Austràlia Occidental, d'on n'és endèmic. Trobem els millors boscos d'aquesta espècie entre Darkan i Quindanning, limitant al nord amb Toodyaya. Creix tant en àmplies valls com en carenes, en sòls margosos i pedregosos entre els 380 i 500 metres. Forma boscos amb espècies vegetals endèmiques, tractant-se així d'un punt calent en biodiversitat.
És una espècie molt sensible al dèficit d'aigua indicant un declivi en la seva salut, és per això que els boscos d'aquesta espècie estan protegits, tot i que la seva fusta s'ha usat tradicionalment per a la construcció. També és conegut per la mel produïda pel seu nèctar.
La distribució i freqüència d'aquesta espècie és un molt bon indicador del canvi climàtic: s'han realitzat estudis sobre com afecta la falta de pluja a les àrees on hi creixen poblacions d'aquest arbre i les repercussions en el paisatge i en la vegetació que forma, obtenint resultats bastant preocupants.

## Referències

* ↑ «Eucalyptus wandoo» a The Plant List. Data consulta: 22 de gener de 2014.
* ↑ francès, Malcolm. The special Eucalypts of Perth and the south-west. ISBN 0-646-29394-X.
# Eufrònides (escultor)

Eufrònides (en llatí Euphronides, en grec antic Εὐφρονίδης) fou un escultor grec, contemporani de l'escultor Lisip i d'Alexandre el Gran. Va florir cap a la 114 olimpíada (és a dir l'any 324 aC). L'esmenta Plini el Vell a la seva Naturalis Historia.

## Referències

* ↑ Euphronides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 101
# Eufrànor

Eufrànor és el nom dels següents personatges:
* Eufrànor d'Atenes, escultor i pintor de l'antiga Grècia
* Eufrànor de Selèucia, filòsof escèptic de l'antiga Grècia
* Eufrànor, filòsof pitagòric de l'antiga Grècia
* Eufrànor, mestre d'Apió
# European Architecture Students Assembly

European Architecture Students Assembly (EASA) es fa fundar l'any 1981 per estudiants d'arquitectura com Geoff Haslam i Richard Murphy amb una aproximació al concepte de Winterschool, que organitza esdeveniments similars per estudiants d'arquitectura anglesos. EASA es realitza cada estiu en un país diferent del continent, amb una durada aproximada de dues setmanes. S'organitza per estudiants d'arquitectura per a estudiants d'arquitectura i s'opera amb el concepte d'una cooperativa.
Durant la tardor se celebra l'INCM (Intermediate National Contact Meeting), on es decideix la localització de l'EASA amb un any i mig d'antelació Normalment. Normalment són uns 500 estudiants el que es vinculen en tallers, exhibicions, conferències i activitats socials enllaçats a un tema principal. Aquests esdeveniments els organitzen una combinació d'estudiants i graduats que enfoquen les seves activitats amb més o menys potència amb l'arquitectura. L'esdeveniment es finança amb la quota d'assistència (que varia segons l'any), beques i patrocinadors; tot organitzat per l'equip del país amfitrió.
EASA té poca, sinó cap, estructura formal i cada esdeveniment organitzat és únic. Un sistema de National Contacts (NCs) s'encarrega que cada edició tingui una bona organització. Els NCs són qui es reuneixen en gran part anualment a l'INCM per debatre sobre l'anterior EASA i planejar el pròxim. Cada any hi participen estudiants de 40 o més països europeus. Tot i que en assemblees recents hi ha participat estudiants d'Amèrica del Nord, Amèrica del Sud, Àsia i Àfrica.
# Limnea

* No s'ha de confondre amb la ciutat del mateix nom a Tessàlia, vegeu Limnea d'Histiaeotis.
Limnea (en llatí Limnaea, en grec antic Λιμναία) segurament la moderna Kervasará, era una ciutat d'Acarnània al sud-est del golf d'Ambràcia, a la frontera d'Acarnània i Argos d'Acaia. Tucídides diu que era a la via que anava d'Ambràcia i Argos a Estratos.
Filip II de Macedònia va desembarcar a Limnea quan va envair el territori de la lliga Etòlia.
Unes ruïnes a Kervasará són probablement les seves restes. Una zona pantanosa que encara existeix prop d'aquesta ciutat segurament va ser l'origen del seu nom, ja que λίμναι ("límnai") vol dir aiguamolls.

## Referències

* ↑ Travels in Northern Greece (en anglès). J. Rodwell, 1835.
* ↑ Smith, William (ed.). «Limnaea». [Consulta: 12 març 2021].
# Limited-Edition Vinyl Box Set

Limited-Edition Vinyl Box Set és una compilació de vinil realitzat per la banda estatunidenca Metallica. La caixa recopilatòria inclou els quatre primers àlbums d'estudi i un EP, i fou publicat el 23 de novembre de 2004.

## Contingut

* Kill 'Em All
* Ride the Lightning
* Creeping Death (senzill imatge disc)
* Master of Puppets
* The $5.98 E.P.: Garage Days Re-Revisited
* ...And Justice for All

## Crèdits

* James Hetfield – cantant, guitarra rítmica
* Kirk Hammett – guitarra principal
* Cliff Burton – baix, veus addicionals
* Lars Ulrich – bateria
* Jason Newsted – baix, veus addicionals

## Enllaços externs

* Lloc web oficial de Metallica
# Limnea d'Histiaeotis

Limnea d'Histiaeotis (en llatí Limnaea, en grec antic Λιμναία) era una ciutat de Tessàlia, situada al districte d'Hestieòtide que van ocupar els romans l'any 191 aC.
És probablement la moderna Kortíkhi.

## Referències

* ↑ Titus Livi. Ab Urbe Condita, XXXVI, 13
* ↑ Smith, William (ed.). «2. Limnaea». Dictionary of Greek and Roman Geography (1854). [Consulta: 2 gener 2021].
# FIFA World Player 2007

El migcampista brasiler Kaká va guanyar el FIFA World Player of the Year 2007 el 17 de desembre de 2007, mentre que Marta va guanyar el premi femení.

## Resultats
### Homes

| Posició | Jugador | Punts | Equip |
| 1 | Kaká | 1047 | AC Milan |
| 2 | Lionel Messi | 504 | FC Barcelona |
| 3 | Cristiano Ronaldo | 426 | Manchester United FC |
| 4 | Didier Drogba | 209 | Chelsea FC |
| 5 | Ronaldinho | 109 | FC Barcelona |
| 6 | Steven Gerrard | 68 | Liverpool FC |
| 7 | Andrea Pirlo | 57 | AC Milan |
| 8 | Thierry Henry | 54 | Arsenal FC FC Barcelona |
| 9 | Fabio Cannavaro | 47 | Reial Madrid |
| 10 | Gianluigi Buffon | 31 | Juventus FC |
| 11 | Franck Ribéry | 30 | Olympique de Marsella Bayern de Múnic |
| 12 | Samuel Eto'o | 29 | FC Barcelona |
| 13 | Wayne Rooney | 22 | Manchester United FC |
| 14 | Miroslav Klose | 21 | Werder Bremen Bayern de Múnic |
| 15 | Michael Essien | 20 | Chelsea FC |
| 16 | Juan Román Riquelme | 19 | Boca Juniors |
| 17 | Petr Cech | 18 | Chelsea FC |
| 17 | Ruud van Nistelrooy | 18 | Reial Madrid |
| 19 | Frank Lampard | 11 | Chelsea FC |
| 20 | Deco | 9 | FC Barcelona |
| 20 | Juninho | 9 | Olympique de Lió |
| 22 | Gennaro Gattuso | 8 | AC Milan |
| 23 | John Terry | 6 | Chelsea FC |
| 23 | Patrick Vieira | 6 | Inter de Milà |
| 25 | Rafael Márquez | 5 | FC Barcelona |
| 26 | Fernando Torres | 4 | Atlètic de Madrid Liverpool FC |
| 27 | Alessandro Nesta | 2 | AC Milan |
| 28 | Carlos Tévez | 1 | West Ham United FC Manchester United FC |

### Dones

| Posició | Jugadora | Punts | Equip |
| 1 | Marta | 988 | Umeå IK |
| 2 | Birgit Prinz | 507 | 1. FFC FPosiciófurt |
| 3 | Cristiane | 150 | VfL Wolfsburg |
| 4 | Kelly Smith | 110 | Arsenal L.F.C. |
| 5 | Abby Wambach | 92 | Selecció dels EUA |
| 6 | Nadine Angerer | 83 | 1. FFC Turbine Potsdam |
| 7 | Kristine Lilly | 82 | Selecció dels EUA |
| 8 | Daniela | 72 | Saad Esporte Clube |
| 9 | Renate Lingor | 62 | 1. FFC FPosiciófurt |
| 10 | Ariane Hingst | 41 | Djurgårdens IF Dam |
| 11 | Kerstin Stegemann | 34 | SG Wattenscheid 09 |
| 12 | Formiga | 32 | Saad Esporte Clube |
| 13 | Han Duan | 15 | Dalian Shide |
| 13 | Perpetua Nkwocha | 15 | Sunnanå SK |
| 15 | Li Jie | 14 | Beijing Chengjian |
| 15 | Ingvild Stensland | 14 | Kopparbergs/Göteborg FC |
| 17 | Ri Un Suk | 13 | April 25 Sports Group |
| 18 | Ragnhild Gulbrandsen | 12 | Asker S.K. |
| 19 | Rebecca Smith | 11 | Sunnanå SK |
| 20 | Adjoa Bayor | 8 | Ghatel Ladies |
| 21 | Lisa de Vanna | 7 | Doncaster Rovers Belles LFC |
| 21 | Bente Nordby | 7 | Djurgårdens IF |
| 23 | Christie George | 5 | Pelican Stars FC |
| 24 | Cathrine Paaske Sorensen | 3 | Brøndby IF |
| 25 | Christine Sinclair | 2 | Vancouver Whitecaps |
# Evaldas Šiškevičius

Evaldas Šiškevičius (Vílnius, 30 de desembre de 1988) fou un ciclista lituà, professional des del 2011 fins al 2022. En el seu palmarès destaca la general de la Volta a l'Alentejo de 2011 i el Circuit de les Ardenes de 2015, així com algunes etapes en curses d'una setmana. El 2020 i 2021 guanyà el campionat nacional en contrarellotge.
El seu germà Paulius també es dedicà professionalment al ciclisme.

## Palmarès

* 2006
** 1r a l'Omloop Het Volk júnior
* 2008
** 1r als Boucles catalans
** 1r al Gran Premi de Peymeinade
** 1r al Gran Premi de la vila de Nogent-sur-Oise
* 2009
** 1r al Tour del Cantó de Saint-Ciers i vencedor d'una etapa
** Vencedor d'una etapa a la Volta a Toledo
** Vencedor d'una etapa a la Volta a Tarragona
* 2010
** 1r al Gran Premi del País d'Aix
** 1r al Boucle de l'Artois i vencedor d'una etapa
* 2011
** 1r a la Volta a l'Alentejo i vencedor d'una etapa
* 2012
** 1r al Gran Premi del Somme
** Vencedor d'una etapa al Tour de Bretanya
** Vencedor d'una etapa al Tour del Llemosí
* 2015
** 1r al Circuit de les Ardenes
** 1r al Tour dels Aiguamolls costaners de Yancheng i vencedor d'una etapa
* 2020
** Campió de Liutània en contrarellotge
* 2021
** Campió de Liutània en contrarellotge
* 2022
** 1r a la Volta a Estònia

## Referències

* ↑ «Ciclobreves internacionales diciembre 2022» (en castellà). ciclo21, 02-12-2022. [Consulta: 10 desembre 2022].

## Enllaços externs

* Fitxa d'Evaldas Šiškevicius a sitiodeciclismo.net
# Cau de l'Olivar d'en Margall

El Cau de l'Olivar d'en Margall és una cova sepulcral al vessant sud del Montplà al terme municipal de Torroella de Montgrí. Rep aquest nom per trobar-se en una finca propietat d'un agricultor dit Margall coberta en el seu temps d'oliveres. La boca de la cova, de caràcter càrstic, s'obre en un dels darrers penya-segats del Montplà prop del seu cim, en el sector anomenat de les Palloses o les Pallorres. La cova és estretíssima fent difícil el seu accés a l'interior.
Visitada el 30 d'agost del 1925 per Matías Pallarés i Lluís Pericot qui l'excavà per primer cop amb finalitat científica, a vegades amb Bosch i Gimpera. El seu interior fou buidat per utilitzar els seus detritus com a adob del camp. De les restes de caràcter humà extretes per Pericot hi destaquen a banda d'ossos i dents molt fragmentats, una petita destral de felsofir, un ganivet de sílex jaspiat vermell amb retocs a tot el contorn, tres puntes de fletxa de sílex, uns quatre centenars de peces de collar i una peça de coure. També hi destaca una plaqueta de pissarra, trobada pel mestre Pere Blasi i els seus escolars. Sobre aquesta plaqueta polida i sense ornamentar, Pericot associa similars a les tres trobades a una “galeria coberta” a Torrent (Baix Empordà) d'on deriva que les coves sepulcrals del Montgrí i els dòlmens empordanesos pertanyen a una mateixa etapa cultural. La cronologia correspondria a criteri de Pericot entre el 2500 i el 1600 aC en període eneolític.

## Notes

* 1 2 Pericot, L. «Cuevas sepulcrales del Montgrí» (en castellà). Ampurias, 1, 1939, p. 113-137 [Consulta: 10 març 2018].
* ↑ Pericot, L. «La plaquita de pizarra del Cau de l'Olivar d'en Margall» (en castellà). Ampurias, 9-10, 1947, p. 245-246 [Consulta: 10 març 2018].
* ↑ Pericot, L. «Cuevas prehistóricas del Montgrí. "El Cau de l'Olivar d'en Margall"» (en castellà). Llibre de la Festa Major de Torroella de Montgrí, 1960 [Consulta: 10 març 2018].
# Henchir Mastoura

Henchir El Menafa és un fortí amb qualificació de jaciment arqueològic de la governació de Médenine, delegació de Ben Guerdane, prop de la vila de Ben Guerdane (l'henchir es troba a l'oest), a uns 60 km al sud-est de Médenine, en una zona amb nombrosos henchir.
# Alice Vanderbilt Morris

Alice Vanderbilt Morris (Nova York, 7 de desembre de 1874 - 15 d'agost de 1950), nascuda Alice Vanderbilt Shepard, va ser un membre de la família nord-americana dels Vanderbilt i fundadora, juntament amb el seu marit, Dave Hennen Morris, de la International Auxiliary Language Association (IALA).
Va ser secretària d'honor de la IALA, directora del seu departament d'investigacions i coautora del seu Informe General de 1945. L'any 1931 va ser investida doctor honoris causa de la Universitat de Syracuse, a l'estat nord-americà de Nova York, com a reconeixement pels seus mèrits en el camp de les llengües planificades.
Durant molts anys es va interessar per l'esperanto i va finançar diversos treballs científics sobre aquest idioma. La seva imatge es troba a l'inici de la Bibliografio de Internacia Lingvo de Petro Stojan. També va ser vicepresidenta del World Service Council de la YWCA (Associació Cristiana de Dones Joves) i membre honorari de la societat Phi Beta Kappa.

## Referències

* ↑ Gopsill, F. P. "Le historia antenatal de Interlingua" (interlingua). Panorama de Interlingua (1991, gener-febrer, març-abril, maig-juny.
* ↑ Heroldo de Esperanto, 21 d'agost del 1950.

## Enllaços externs

* Retrat a l'oli d'Alice Morris amb 13 anys, obra de John Singer Sargent.
* Arxiu d'Alice Morris sobre llengües planificades a la Biblioteca Pública de Nova York.
# Banu Ghifar

Els Banu Ghifar foren una tribu àrab, fracció dels Banu Damra ibn Bakr, al seu torn branca dels Kinana. Vivien a l'oest d'Aràbia, al-Hijaz, entre la Meca i Medina.
Mahoma els va donar la protecció d'Al·là per evitar que donessin suport a la Meca i el 630 ja havien adoptat l'islam i no van participar en la Rida el 632. Membres de la tribu es van establir a Fustat a Egipte el 641. Al-Hàkam ibn Amr al-Ghifarí fou governador de Khurasan del 665 al 670/671 (va morir aquest darrer any a Merv) però no pertanyia estrictament a la tribu sinó que s'hi va afiliar el seu germà Nuayla.

## Bibliografia

* W. M. Watt, Muhammad at Mecca
* W. M. Watt, Muhammad at Medina
# Semiónovskoie (Sóbinka)

* Per a altres significats, vegeu «Semiónovskoie».
Semiónovskoie (en rus: Семёновское) és un poble de l'óblast de Vladímir, a Rússia, segons el cens del 2010 tenia 185 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Suyurgatmix

Suyurgatmix és el nom dels següents personatges:
* Suyurgatmix (kan) (? - 1384), kan de Txagatai (1370–1384), fill del kan Danishmendji de la casa dels ogodeïdes
* Suyurghatmish, kan txagatai posat al tron per Tamerlà (1370-1388), sense poder; era fill del kan Tughluk Timur, i va succeir a Bayan Kuli Khan; al morir (1388) el va succeir el seu fill Sultan Mahmud, també designat per Tamerlà i sense poder
* Soyurghtamish o Suyurghatmish, príncep timúrida, fill de Miran Xah
* Soyurgatmix ibn Xah Rukh, príncep timúrida de Kabul i les terres fins a l'Indus, fill de Xah Rukh
* Shah Djahan ibn Suyurghatmish, sultà kutlughkhànida de Kirman (1282-1292 - 1294).
# Hiperantes

Hiperantes (en grec Υπεράνθης) fou un príncep persa, fill del rei Darios I el Gran de Pèrsia i de Frataguna, filla d'Artanes. Va participar en la guerra contra els grecs i, segons Heròdot, va morir al costat del seu germà Abròcomes a la batalla de les Termòpiles el 480 aC.

## Referències

* ↑ Heròdot, 2010, p. 158.

## Bibliografia

* Heròdot. Història. Llibre VII. Fundació Bernat Metge, 2010. ISBN 9788498591460.
# Hideo Itokawa

Hideo Itokawa (糸川 英夫, Itokawa Hideo, 20 de juliol de 1912 - 21 de febrer de 1999) va ser un enginyer aeronàutic i enginyer metge japonès, pioner de la coeteria al seu país. Conegut popularment com "Doctor Coet", és descrit pels mitjans com "El pare de el programa espacial japonès".
Posseeix un asteroide anomenat en el seu honor (25143) Itokawa, que va ser visitat per la sonda Hayabusa.

## Biografia

Nascut a Tòquio, Itokawa va ometre certes parts de l'escola, i es va graduar com a enginyer aeronàutic per la Universitat de Tòquio el 1935 als 23 anys. El 1941 es va convertir en professor ajudant d'aquesta universitat. Durant la Segona Guerra Mundial, va treballar per a la Companyia Aeronàutica Nakajima on va ser el dissenyador del caça Hayabusa i el desenvolupament d'avions de reacció basats en l'intercanvi amb l'Alemanya nazi obtinguts mitjançant les missions Yanagi.
Pel 1948, ja s'havia convertit professor emèrit de l'Institut de la Ciència Industrial de la Universitat Tòquio. El 1955, Itokawa treballà en el projecte coet "Pencil" per al programa espacial japonès. El 1967 es va retirar del seu càrrec a la universitat i va crear un institut. Dotat d'una notable intel·lectualitat polifacètica també es va interessar en l'enginyeria mèdica,
Itokawa va escriure 49 llibres, molts dels quals van ser best-sellers. Entre les seues aficions es trobaven esports com el bàsquet, el beisbol i la natació. Així com els arranjaments orquestrals i d'instruments com el violoncel, acordió, orgue, piano, violí i el taishōgoto (un instrument inventat al Japó). Ell també estava interessat en Twirling, les ones cerebrals, assajos en anglès, Mah Jong, la filosofia, la coheteria i novel·les.

## Bibliografia

* Gyakuten no Hasso
* Hachijussai no Ària
* Koya wo Yuku

## Referències

* ↑ Japan-An Illustrated Encyclopedia, Kodansha, Tokyo, 1993, p. 638
* ↑ «Prof. Itokawa, "The Father of Japanese Rocketry"». History of Japanese Space Research. Institute of Space and Astronautical Science. [Consulta: 19 abril 2021].